На основи члена 185. пасус 1. у вязи зоз членом 28. пасус 5. точка 1. и пасус 6. Закона о основох системи образованя и воспитаня («Службени глашнїк РС», число 88/17, 27/18 – др. закон, 10/2019, 27/2018 – др. закон, 6/2020 129/2021 и 92/23), члена 15. и 16. пасус 2, члена 24. пасус 2. и члена 37. пасус 4. Покраїнскей скупштинскей одлуки о покраїнскей управи («Службени новини АП Войводини», число 37/14, 54/14 – др. одлука, 37/16, 29/17, 24/2019, 66/2020 и 38/2021), покраїнски секретар за образованє, предписаня, управу и национални меншини – национални заєднїци, приноши:

**ПРАВИЛНЇК**

**О ВИМЕНКИ ПРАВИЛНЇКА О ШКОЛСКИМ КАЛЕНДАРЕ ЗА ОСНОВНИ ШКОЛИ ЗОЗ ШЕДЗИСКОМ НА ТЕРИТОРИЇ АВТОНОМНЕЙ ПОКРАЇНИ ВОЙВОДИНИ ЗА ШКОЛСКИ 2024/2025. РОК**

**Член 1.**

У Правилнїку о школским календаре за основни школи зоз шедзиском на териториї Автономней покраїни Войводини за школски 2024/2025. рок («Службени новини АП Войводини», число 27/2024, 36/2024) у члену 2. пасус 1. слова: «витворюю ше у 36 пейцтижньових наставних тижньох, односно 180 наставних дньох», ше меня зоз словами «витворюю ше у 35 пейцтижньових наставних тижньох и єдним дньом, односно 176 наставних дньох».

У члену 2. пасус 2. слова: «витворюю ше у 34 пейцтижньових наставних тижньох, односно 170 наставних дньох», ше меня зоз словами «витворюю ше у 33 пейцтижньових наставних тижньох и єдним дньом, односно 166 наставних дньох».

**Член 2.**

У члену 3. пасус 3. ше меня и вон глаши:

«Друге полроче почина на пондзелок 20. януара 2025. року и закончи ше:

- на пияток, 30. мая 2025. року, за школярох осмей класи и ма 87 наставни дзень и

- на пияток, 13. юния 2025. року, за школярох од першей по седму класу и ма 97 наставни дзень. .»

**Член 3.**

У члену 4. пасус 3. слова: «закончує ше на пондзелок 13. януара 2025. року» ше меня зоз словами: «закончує ше на пияток 17. януара 2025. року.».

**Член 4.**

Таблїчкови приказ школского календару за основни школи зоз шедзиском на териториї Автономней покраїни Войводини за школски 2024/2025. рок, хтори часц Правилнїка о школским календаре за основни школи зоз шедзиском на териториї Автономней покраїни Войводини за школски 2024/2025. рок («Службени новини АП Войводини», число 27/2024, 36/2024) ше меня з новим таблїчковим препатрунком школского календару за основни школи зоз шедзиском на териториї Автономней покраїни Войводини за школски 2024/2025. хтори часц того правилнїка.

**Член 5.**

Тот правилнїк ступа моц по обявйованю у «Службених новинох АП Войводини», а сходно члену 53. пасус 2. Закона о дeржавнeй управи («Службени глашнїк РС», число 79/05, 101/07, 95/10, 99/14, 47/18 и 30/10 – др. закон), будзе обявени и у «Службеним глашнїку РС».

Покраїнски секретарият за образованє, предписаня, управу и национални меншини –

национални заєднїци

Число: 001795959 2024 09427 001 001 000 001 04 006

У Новим Садзе, 08.01.2025. року

**ПОКРАЇНСКИ СЕКРЕТАР,**

**Роберт Отот**